Դեպի մեծ ժամանակներ

Դեպի մեծ ժամանակներ, ամերիկյան հեռուստասերիալ՝ ստեղծված Nickelodeon հեռուստաալիքի կողմից։

Պատմություն
Ֆիլմը Մինեսոթայից չորս հոքեյիստ ընկերների՝ Քենդալ Նայթի, Ջեյմս Դայմոնդի, Կառլոս Գարսիայի և Լոգան Միթչելի մասին է։ Նրանք մեկնում են Հոլիվուդ և դառնում համանուն Big Time Rush խմբի անդամներ։

Սերիալի պրեմիերան եղել է 2009 թ.-ի նոյեմբերի 28-ին մեկ ժամ տևողությամբ «Big Time audience» սերիայով։ Ֆիլմի պաշտոնական պրեմիերան եղել է 2010 թ.-ի հունվարի 18-ին՝ ապահովելով, 6.8 միլիոն ուղիղ դիտում, որը Նիկելոդեոնի բոլոր ժամանակների ամենաբարձր ցուցանիշն էր։ Ֆիլմի երկրորդ եթերաշրջանը դուրս է եկել 2010 թ.-ի սեպտեմբերի 25-ին։ 2012 թ.-ի մարտի 10-ին էկրան է բարձրացել խմբի ֆիլմը՝ «Big Time Movie» անվանմամբ։ Երրորդ եթերաշրջանը դուրս է եկել 2012 թ.-ի մայիսի 12-ին։ Վերջին՝ չորրորդ եթերաշրջանը՝ բաղկացած 13 սերայից, էկրան է բարձրացել 2013 թ.-ի մայիսի 2-ին և ավարտվել է «Big time dreams» մեկ ժամ տևողությամբ սերիայով նույն թվականի հուլիսի 25-ին։

Սերիալը ընդհանուր ունեցել է չորսը եթերաշրջան՝ 74 սերիայով։ Այն էկրաններին է եղել չորս տարի և համարվում է ամենաերկար խաղարկային ֆիլմերից վեցերորդը հեռուստաընկերության պատմության մեջ։

Կերպարներ 
Քենադալ Շմիթը՝ Քենդալ Նայթի դերում- խմբի ավագ

Ջեյմս Մասլոուն՝ Ջեյմս Դայմոնդի դերում- խմբի ամենագեղեցիկ անդամ

Կարլոս ՊենաՎեգան՝ Կարլոս Գարսիայի դերում - խմբի ամենաաշխույժ, խելագար անդամ

Լոգան Հենդերսոնը՝ Լոգան Միթչելի դերում- խմբի ամենախելացի անդամ

Սիարա Բրավոն՝ Քեյթ Նայթի դերում- Քենդալի չարաճճի քույրը

Չելին Քեյթսը՝ Տիկին Ջենիֆեր Նայթի դերում- Քենդալի մայրը

Սթիվեն Կրամեր Գլիկմանը՝ Գուստավո Ռոքի դերում- խմբի ջղային մենեջերը

Տանյա Չիսհոլմը՝ Կեյլի Վենրայթի դերում- Գուստավոյի օգնական

Մեթ Ռեյդին՝ Արթուր Գրիֆինի դերում- Գուստավոյի հարուստ ղեկավարը

Էրին Սանդերսը՝ Կամիլա Ռոբերթսի դերում՝ Լոգանի էմոցիոնալ ընկերուհին

Մալեզ Ջոուն՝ Լյուսի Սթոունի դերում՝ ռոք երաժիշտ, Ջեյմսի ընկերուհին

Քեյթլին Թարվերը՝ Ջո Թեյլորի դերում- Քենդալի ընկերուհին

Դեյվիդ Էնթոնի Հիգենսը՝ Ռեջինալդ Բիթերզի դերում՝ Պալմ Վուդս հյուրանոցի անհյուրընկալ մենեջերը

Դարան Նորիսը՝ Բուդա Բոբի դերում- Պալմ Վուդսի հավաքարարն ու սանտեղնիկը

Տակեր Ալբրիզին՝ Թայլերի դերում- գովազդի միջի տղա

Ալիսա Պրեսթոնը Թայլերի մոր դերում

Դենիզա Տոնսը, Սպենսեր Լոկը, Կելլի Գոսը, Սավաննա Ջեյդը՝ Ջենիֆերների դերերում- ընկերուհիներ միևնույն անուններով, որոնք նաև դերասանուհիներ են և երգչուհիներ

Բառնետ օ Հարրան՝ գիթարով տղայի դերում

Տարա Սթրոնգը՝ Միս Կոլինզի դերում- տղաների դպրոցի ուսուցչուհին

Կարլի Կեյսին՝ Մերսեդես Գրիֆինի դերում- Արթուր Գրիֆինի աղջիկը

Դեյվիդ Քեյդը՝ Ջեթ Ստետսոնի դերում- Ջոյի խաղընկերը և Քենդալի հակառակորդը

Ֆաբիո Լանզոնին՝ իր սեփական դերում- Հոլիվուդյան աստղ

Թեդ Գարսիան՝ իր դերում- լուրերի մեկնաբան

Ֆիլ Լամարը՝ Հոքի դերում- Գուստավոյի հակարակորդ պրոդյուսերը

Լորենսո Լամասը՝ Բջիշկ Հոլիվուդի դերում

Ֆրեդ Տալակսենը՝ Պարոն Իքսի դերում- պարի ուսուցիչ

Կարլոս Ալասրակին՝ մարկոսի դերում- խմբի ֆոտոնկարիչը

Սյուժե 

Սերիալը 16- տարեկան ընկերների՝ Քենդալի, Ջեյմսի, Կարլոսի և Լոգանի (Գորտենզիա) մասին է, որոնք ապրում են Մինեսոթայում և երազում դառնալ հոկեյիստ։ Սակայն նրանց հնարավորություն է ընձեռվում մեկնել Լոս Անջելես և դառնալ երաժշտական խումբ։ Ֆիլմը իրական ընկերության, ընտանիքի, փորձությունների և մեծագույն երազանքին հասնելու դժվար ճանապարհի մասին է։

Լսումներ 

Սերիալը պրոդյուսեր Սքոթ Ֆելոուսի ամենահայտնի նախագծերից մեկն է։ Սերիալի գաղափարը առաջացել է և լսումները տեղի են ունեցել 2007 թ.-ին, սակայն ֆիլմի անվանումը որոշվել է միայն 2009 թ.-ի օգոստոսին։ Ավելի քան 1500 պատանիներ մասնակցել են չորս գլխավոր դերերի համար լսումներին։ Ամենաառաջինն ու հեշտը ընտրվել են Ջեյմսը և Լոգանը, ամենավերջինը՝ Քենդալը։ Կարլոսը մինչև այդ արդեն աշխատել էր Սքոթի հետ և չէր ուզում մասնակցել լսումներին այնպես, ինչպես մյուսները, սակայն նրան համոզեցին մասնակցել։ Քենդալի դերի համար նախնական դերասանը Քուրթ Հենենս էր, ով սերիալում խաղացել է Դակ Զեվոնի դերը, սակայն նա տարիքով մեծ էր մյուսներից և Լոգանի խնդրանքով, ով դեռ մինչ լսումներն էր Քենդալի ընկերը, դերի համար ընտրվեց Քենդալը։

Արտաքին հղումներ 
 Big Time Rush  at Nickelodeon
 
 Big Time Rush MySpace Page
 Big Time Rush on MTV.com

Անգլերեն հեռուստասերիալներ